[{"text_idx": "#000000", "text": "Achub pedwar o bobl yn dilyn ta\u0302n mewn fflat yng Nghaerdydd"}, {"text_idx": "#000001", "text": "Disgrifiad o\u2019r llun, Cafodd y gwasanaethau brys eu galw am tua 01:00"}, {"text_idx": "#000002", "text": "Mae tri phlentyn ac un oedolyn wedi eu hachub yn dilyn ta\u0302n mewn fflat yng Nghaerdydd."}, {"text_idx": "#000003", "text": "Cafodd y gwasanaethau brys eu galw i'r digwyddiad mewn eiddo preswyl uwchben Gwesty Park Plaza am tua 01:00 fore Sadwrn."}, {"text_idx": "#000004", "text": "Dim ond un fflat oedd wedi ei effeithio gan y fflamau, ond bu'n rhaid gwagio'r holl adeilad."}, {"text_idx": "#000005", "text": "Cafodd y pedwar o bobl eu cludo i'r ysbyty ond doedd neb wedi eu hanafu yn ddifrifol yn y digwyddiad, yn o\u0302l y Gwasanaeth Ambiwlans."}, {"text_idx": "#000006", "text": "Roedd yr heddlu wedi gofyn i'r cyhoedd osgoi'r ardal tra bod criwiau ta\u0302n yn delio a\u0302'r digwyddiad."}, {"text_idx": "#000007", "text": "Fe lwyddodd swyddogion i reoli'r ta\u0302n erbyn tua 05:00 ac mae ymchwiliad bellach wedi dechrau i achos y ta\u0302n."}, {"text_idx": "#000008", "text": "Disgrifiad o\u2019r llun, Bu'n rhaid i'r cyhoedd gadw draw o'r ardal tra bod swyddogion yn ymateb i'r digwyddiad"}]